CELEX: 32021R0426
Language: ro
Date: 2021-03-10 00:00:00
Title: Regulamentul de punere în aplicare (UE) 2021/426 al Comisiei din 10 martie 2021 de rectificare a Regulamentului de punere în aplicare (UE) nr. 1263/2011 în ceea ce privește autorizarea Lactococcus lactis (NCIMB 30160) ca aditiv alimentar pentru toate speciile de animale (Text cu relevanță pentru SEE)

11.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 84/18
               
            
         REGULAMENTUL DE PUNERE ÎN APLICARE (UE) 2021/426 AL COMISIEI
         din 10 martie 2021
         de rectificare a Regulamentului de punere în aplicare (UE) nr. 1263/2011 în ceea ce privește autorizarea Lactococcus lactis (NCIMB 30160) ca aditiv alimentar pentru toate speciile de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:
         
                     (1)
                  
                  
                     Utilizarea preparatului de Lactococcus lactis NCIMB 30160 ca aditiv în hrana animalelor a fost autorizată pentru toate speciile de animale prin Regulamentul de punere în aplicare (UE) nr. 1263/2011 al Comisiei (2) pentru o perioadă de 10 ani.
                  
               
                     (2)
                  
                  
                     Autorizația a fost modificată ulterior prin Regulamentul de punere în aplicare (UE) 2020/1092 al Comisiei (3), în conformitate cu articolul 13 alineatul (2) din Regulamentul (CE) nr. 1831/2003, în ceea ce privește formularea aditivului.
                  
               
                     (3)
                  
                  
                     Modificarea preconizată nu a vizat perioada de autorizare prevăzută în Regulamentul de punere în aplicare (UE) nr. 1263/2011, care trebuia să se încheie la 26 decembrie 2021. Cu toate acestea, în anexa la Regulamentul de punere în aplicare (UE) 2020/1092, s-a indicat în mod eronat că perioada de autorizare pentru Lactococcus lactis NCIMB 30160 trebuia să se încheie la 16 august 2030. Prin urmare, această eroare a fost introdusă în Regulamentul de punere în aplicare (UE) nr. 1263/2011 prin Regulamentul de punere în aplicare (UE) 2020/1092.
                  
               
                     (4)
                  
                  
                     Prin urmare, din motive de claritate și de securitate juridică, este necesar să se rectifice Regulamentul de punere în aplicare (UE) nr. 1263/2011 în ceea ce privește sfârșitul perioadei de autorizare pentru Lactococcus lactis NCIMB 30160.
                  
               
                     (5)
                  
                  
                     Regulamentul de punere în aplicare (UE) 2020/1092 a prevăzut că modificarea care trebuia adusă condițiilor de autorizare a aditivului Lactococcus lactis NCIMB 30160 viza numai formularea aditivului. Nu s-a făcut nicio referire la necesitatea de a modifica perioada de autorizare a aditivului respectiv. În plus, articolul 9 alineatul (8) din Regulamentul (CE) nr. 1831/2003 prevede că autorizațiile se acordă pentru o perioadă de zece ani, iar o astfel de normă nu poate face obiectul unei derogări printr-o modificare a condițiilor unei autorizații. În plus, Registrul aditivilor pentru hrana animalelor a continuat să menționeze data de 26 decembrie 2021 ca dată de expirare a autorizării aditivului Lactococcus lactis NCIMB 30160, chiar și după adoptarea Regulamentului de punere în aplicare (UE) 2020/1092. Absența efectului retroactiv al rectificării propuse ar conduce la o încălcare a principiului nediscriminării între operatori, întrucât acordarea unei perioade extinse de autorizare de la data intrării în vigoare a Regulamentului de punere în aplicare (UE) 2020/1092 pentru aditivul Lactococcus lactis NCIMB 30160 ar fi adus beneficii nejustificate numai operatorilor care comercializează sau utilizează aditivul respectiv. În plus, în acest caz, se consideră că retroactivitatea nu afectează așteptările legitime ale operatorilor în cauză. În cele din urmă, rectificarea propusă nu are caracter penal, având în vedere că încheierea eronată a perioadei de autorizare menționate în Regulamentul de punere în aplicare (UE) 2020/1092 a fost rezultatul unei erori. Prin urmare, prezentul regulament trebuie să se aplice retroactiv, de la data intrării în vigoare a Regulamentului de punere în aplicare (UE) 2020/1092.
                  
               
                     (6)
                  
                  
                     Pentru a menține așteptările legitime ale părților interesate și ca urmare a aplicării retroactive a rectificării propuse, prezentul regulament trebuie să intre în vigoare în regim de urgență.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) nr. 1263/2011 se rectifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Acesta se aplică de la 16 august 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 18.10.2003, p. 29.
         
            (2)  Regulamentul de punere în aplicare (UE) nr. 1263/2011 al Comisiei din 5 decembrie 2011 privind autorizarea Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) și Pediococcus pentosaceus (DSM 12834) ca aditivi alimentari pentru hrana tuturor speciilor de animale (JO L 322, 6.12.2011, p. 3).
         
            (3)  Regulamentul de punere în aplicare (UE) 2020/1092 al Comisiei din 24 iulie 2020 de modificare a Regulamentului de punere în aplicare (UE) nr. 1263/2011 în ceea ce privește autorizarea Lactococcus lactis (NCIMB 30160) ca aditiv alimentar pentru toate speciile de animale (JO L 241, 27.7.2020, p. 10).
      
      
         
            ANEXĂ
            În anexa la Regulamentul de punere în aplicare (UE) nr. 1263/2011, rubrica referitoare la aditivul Lactococcus lactis NCIMB 30160 cu numărul de identificare 1k2082 se rectifică după cum urmează:
            
                         
                     
                     
                        În coloana „Sfârșitul perioadei de autorizare”, data: „16.8.2030” se înlocuiește cu următorul text: „26.12.2021”.